Angela Merkel: Toți germanii vor fi vaccinați până la sfârșitul lui septembrie.
Merkel spune că toți germanii vor fi vaccinați până la sfârșitul lui septembrie. Aproape 73 de milioane de cetățeni germani au nevoie de vaccin. Până acum au fost vaccinate doar 1,93 de milioane de persoane în Germania.
21 septembrie 2021 este data până la care toți germanii vor fi vaccinați. Sau cel puțin așa plănuiește Angela Merkel. Aproape 73 de milioane de cetățeni ar avea nevoie de vaccin în Germania, mai spune Merkel."Chiar dacă vaccinurile de la Johnson & Johnson și CureVac nu primesc aprobare, aprovizionarea poate fi făcută pentru toată lumea având în vedere datele pe care le avem acum. Iar dacă celelalte două primesc și ele aprobare, atunci vom avea o ofertă și mai mare", a declarat Angela Merkel, cancelarul Germaniei.Până acum, puțin peste 1,93 de milioane de germani au primit prima doză de vaccin, iar 532.000 au primit-o și pe cea de-a doua. În Marea Britanie, în schimb, aproape 9 milioane au fost vaccinați cu prima doză."Este pur și important să avem o producție cât mai mare, deoarece este o adevărată situație de criză", a precizat Markus Soder, premierul landului Bavaria.Germania trage spre serurile ruseşti şi chineze"Bineînțeles că există probleme. Producția de vaccin nu este ceva ce se poate rezolva peste noapte. Dar trebuie să fie planuri și să fie o planificare sănătoasă", a reacționat și Peter Tschentscher, primarul orașului Hamburg.Pentru a accelera procesul, Germania e dispusă inclusiv la inocularea cu serurile ruseşti şi chineze. Asta se va întâmpla doar dacă acestea primesc aprobare din partea Uniunii.Ministrul Sănătăţii din Germania a spus că "dacă un vaccin poate fi considerat sigur şi eficient, indiferent de ţara în care a fost produs, atunci ar putea ajuta"."Dacă un vaccin poate fi considerat sigur şi eficient, indiferent de ţara în care a fost produs, atunci ar putea ajuta" – Jens Spahn, ministrul Sănătăţii din Germania.